दुनिया का सबसे सस्ता टैबलेट आकाश बाजार में  
खासतौर पर छात्रों के लिए बनाए गए इस टैबलेट को अब कोई भी खरीद सकता है इसकी कीमत महज 2500 रुपये है।
दुनिया का सबसे सस्ता टैबलेट पीसी आकाश बाजार में आ गया है। खासतौर पर छात्रों के लिए बनाए गए इस टैबलेट को अब कोई भी खरीद सकता है इसकी कीमत महज 2500 रुपये है और इसके साथ 99 रुपये महीने का इंटरनेट प्लान भी मिलेगा हालांकि इसे बनाने वाली कंपनी डाटा विंड ने अभी जो मॉडल उतारा है वह सिर्फ वाई फाई पर चलता है।   जनवरी में इसका एडवांस्ड मॉडल बिक्री के लिए आ जाएगा जिसमें जीपीआरएस कनेक्टिविटी भी मिलेगा लेकिन इसकी कीमत 2999 रुपये होगी। कंपनी का कहना है कि आकाश टैबलेट को ऑर्डर मिलने के हफ्तेभर के भीतर डिलीवर कर दिया जाएगा।